( 108 ) 



avoit eu à Granson et à Morat, vous qui estiez lors prochain de 

 luy et en très grande puissanche, et qu'il vous estoit chose facile 

 de luy porter grant et irréparable dommage, l'avez delaissiet de 

 faire, en entretenant la trêve estant eraprinse entre vous et luy, 

 à voslre très grant louange et exaltation de voslre très noble re- 

 nommée, qui doit à chascun desraontrer que en ceste tierce for- 

 tune qui samble la plus grande, vous vouleriés tant moins souf- 

 frir par voz gens faire chose qui fust à la diminucion de si grande 

 louenge et renommée que avez conquise au moyen des bons et 

 vertueux termes par vous tenus après lesdites deux journées et 

 contre l'entretenement et observation de ladite trêve, et meisme- 

 ment sur nous qui sommes désolées femmes, attendant et estant 

 en crédence de la vie , bonne santé et retour de mondit seigneur, 

 desquelles comme de voz très humbles petites parentes, vous 

 estes prolecteur, et ne nous porroit cheoir en pensée que en 

 voulsissiez estre le persécuteur, meismement de moi Marie, à quy 

 vous avez tant fait de bien et honneur que m'avez levée de saintz 

 fontz de baptesme; aussy, nostre très redoubté seigneur, la trêve 

 qu'il vous a plu prendre avecque mondit seigneur, pour neuf ans, 

 a esté faitte non seulement pour la personne de mondit seigneur, 

 mais aussy expressément pour ses hoirs et ses successeurs, en la- 

 quelle, quant ores Dieu, pour nostre plus grande adversité, ce 

 que ne povons exprimer sans grande amertume de cuer, auroit 

 permis que mondit seigneur fust mort et hors de che monde, 

 je Margarite comme sa veusve et je Marie comme sa seiiUe fille et 

 héritière, sommes expressément comprinses, et devons, comme 

 il nous samble, soubz vostre très noble supportacion , joïr de 

 l'effect d'icelle, en demeurant en entier des pays et signôuries 

 qu'il tenoit, combien que en ce cas mous ne voulons, ne enten- 

 dons estre, ne demourer en aucune guerre ou inimitié à rencon- 

 tre de vous, mais de tout nostre cuer et povoir, en toute obéis- 

 sance, amour et bonne voulenlé, sans difficulté, faire envers 

 vous tout le devoir qu'il appartient. Et s'il y a aucunes choses, 

 soient signôuries ou villes dont ou dit cas, je Marie, comme 



